Максім Раманавіч Саматой

Максім Саматой (нар. , Віцебск) — беларускі футбаліст, паўабаронца бабруйскай «Белшыны».

 Клубная кар’ера 
Выхаванец футбольнага клуба «Віцебск», у юнацкім узросце далучыўся да мінскага «Дынама», з 2019 года пачаў выступаць за дубль клуба, у 2021 годзе замацаваўся ў рэзервовай камандзе.

У лютым 2022 года быў аддадзены ў арэнду ў «Энергетык-БДУ». 19 сакавіка 2022 года дэбютаваў у Вышэйшай лізе ў матчы першага тура супраць «Віцебска» (3:1), калі выйшаў на замену ў другім тайме. У далейшым працягваў выхадзіць на замену.

У чэрвені 2022 года быў пераведзены ў арэнду ў «Ліду», дзе замацаваўся ў стартавым складзе. Па заканчэнні сезона 2022 пакінуў лідскі клуб.

У сакавіку 2023 года падпісаў двухгадовы кантракт з «Іслаччу». Стаў выступаць за дубль, у асноўнай камандзе заставаўся на лаўцы запасных. У ліпені 2023 года пасля прагляду быў арандаваны бабруйскай «Белшынай». У снежні 2023 года па заканчэнні арэнды вярнуўся ў «Іслач», а ў студзені 2024 года пакінуў клуб.

У лютым 2024 года вярнуўся ў «Белшыну».

 Статыстыка выступленняў 
СезонДывізіёнКлубКраінаМатчыГалы 2019  дубль  Дынама    9  0 2020  дубль  Дынама    15  3 2021  дубль  Дынама    26  0 2022 (1)  Д1  Энергетык-БДУ    8  0 2022 (2)  Д2  Ліда    15  0 2023 (1)  дубль  Іслач    9  1 2023 (2)  Д1  Белшына    8  1

 Крыніцы 

Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Энергетык-БДУ
Катэгорыя:Ігракі ФК Ліда
Катэгорыя:Ігракі ФК Іслач
Катэгорыя:Ігракі ФК Белшына